El còmic valencià Eugeni Alemany oferirà el seu espectacle a Sagunt
11 de desembre 2017

![](/media/wyejst4a/89-eugeni-alemany.jpg)  
  

La programació cultural de l'Ajuntament de Sagunt porta el cap de setmana vinent el monòleg del reconegut humorista valencià Eugeni Alemany. El còmic presentarà el seu espectacle ‘En persona guanye’, escrit i protagonitzat per ell mateix, en el Centre Cultural Mario Monreal el dissabte 16 a les 19.30 hores.

Este xou per a tots els públics combina la fórmula del monòleg amb la improvisació i la irreverència teatral del cabaret, la interacció amb el públic i un ritme frenètic, algunes de les característiques dels programes de televisió en directe. Com explica el mateix Alemany: **“hi ha qui després de viure moltes coses decideix escriure un llibre amb les seues memòries. Jo crec més a contar-les. Primer, perquè encara sóc viu i em continuen passant coses i aqueixes coses les vaig afegint a cada nova funció. I segon, i més important, perquè hi ha gestos, moviments o cares que si no els explique en persona perden tota la seua força. D'alguna manera la meua vida s'ha acabat convertint en un gran ‘en directe'”.**

Eugeni, natural de Sueca, té una llarga trajectòria com a humorista, showman, guionista i periodista en el nostre país. Ha desenvolupat la seua carrera en les principals cadenes de televisió, on podem destacar els seus treballs a Canal 9, per exemple presentant el programa _Trau la Llengua_, i el seu pas per Telecinco en el format _Ca__iga Quien Caiga_. En els últims anys s'ha recorregut la Comunitat Valenciana amb els monòlegs “T'ho dic sense acritud" i "En persona guanye".

El preu de l'espectacle és de 6 euros i les entrades es poden comprar de forma anticipada en la web servientradas, en el telèfon 902 010 284 o en la taquilla del Centre Cultural Mario Monreal una hora abans del començament de l'espectacle.​

*   [](http://www.facebook.com/sharer.php?u=https://aytosagunto.es/va/actualitat/el-comic-valencia-eugeni-alemany-oferira-el-seu-espectacle-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/el-comic-valencia-eugeni-alemany-oferira-el-seu-espectacle-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-comic-valencia-eugeni-alemany-oferira-el-seu-espectacle-a-sagunt/ "Linked In")
*   [](mailto:?body=https://aytosagunto.es/va/actualitat/el-comic-valencia-eugeni-alemany-oferira-el-seu-espectacle-a-sagunt/)